ઉદ્યોગપતિ શફી મનીઆરે નાગરિક સુવિધાના વિવિધ ક્ષેત્રો અનુભવાતી સમસ્યા વિશે તેમના અનુભવોનો ઉલ્લેખ કરીને જણાવ્યું હતું કે ખેડુવોરા ગાંધીનગરમાં રહેતા હોવા છતાં જુહાપુરાની ચિંતા કરવા આવ્યા છે અને તે માટે કામે લાગ્યા છે તે બદલ તેમને બિરદાવ્યા હતા અને ઉપસ્થિત સૌને તેમને સંપૂર્ણ સાથ-સહકાર આપવા અનુરોધ કર્યો હતો. ડૉ. મહેરુન્નિસા દેસાઇ પોતાનો સૂર વ્યકત કરતા જણાવેલ કે ‘અજિમ‘ સંસ્થાના માધ્યમથી ચાલી રહેલ ચળવળથી સ્થાનિક લોકોમાં એક નવી આશા અને ચેતનાનો સંચાર થયો છે અને આ સેવાના દીપકને સ્થાનિક લોકો દ્વારા સંપૂર્ણ સહકાર મળી રહેલ છે.